e-hani: Διαγωνισμός για εκμίσθωση σχολικών κυλικείων σε ΔΙΣΤΟΜΟ ΚΑΙ ΠΑΡΑΛΙΑ ΔΙΣΤΟΜΟΥ\nΔιαγωνισμός για εκμίσθωση σχολικών κυλικείων σε ΔΙΣΤΟΜΟ ΚΑΙ ΠΑΡΑΛΙΑ ΔΙΣΤΟΜΟΥ\n1) του Γενικού Λυκείου Παραλίας Διστόμου\n2) του Γυμνασίου Διστόμου\nΑνακοινώνουμε ότι η Σχολική Δευτεροβάθμιας Εκπαίδευσης Δήμου Διστόμου Αράχοβας Αντίκυρας προκηρύσσει\nδημόσιο διαγωνισμό με σφραγισμένες προσφορές για την ανάδειξη μισθωτή των παραπάνω κυλικείων, σύμφωνα\nμε την αριθμ. 64321/Δ4/16-05-2008 Κ.Υ.Α. των Υπ. Εσωτερικών και Εθν. Παιδείας.\nΚΑΤΑΘΕΣΗ ΔΙΚΑΙΟΛΟΓΗΤΙΚΩΝ στο πρωτόκολλο του Δήμου ( 10ης Ιουνίου 28 ,Δίστομο) και θα πρωτοκολλούνται στο\nπρωτόκολλο της Σχολικής Επιτροπής από 02/11/2016 έως 22/11/2016 και ώρες από 9:00 π.μ. – 2:00 μ.μ.\nβ) Έγγραφη οικονομική προσφορά που εμπεριέχει το προσφερόμενο ποσό σε ευρώ ετησίως για κάθε μαθητή, η\nοποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο.\nστ) Πιστοποιητικό Εισαγγελίας ότι δεν είναι φυγόποινος ή φυγόδικος. Ελληνική\nι) Ό, τι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του\nΟ διαγωνισμός και αποσφράγιση των προσφορών θα γίνει στο Δημαρχείο ενώπιον των μελών της ΣΧΟΛΙΚΗΣ\nΕΠΙΤΡΟΠΗΣ ΣΧΟΛΙΚΩΝ ΜΟΝΑΔΩΝ ΔΕΥΤΕΡΟΒΑΘΜΙΑΣ ΣΧΟΛΙΚΗΣ ΕΚΠΑΙΔΕΥΣΗΣ ΔΗΜΟΥ ΔΙΣΤΟΜΟΥ ΑΡΑΧΟΒΑΣ\nΠΡΟΚΗΡΥΞΗ ΑΝΟΙΚΤΟΥ ΠΛΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΤΗΝ ΕΚΜΙΣΘΩΣΗ ΤΟΥ ΣΧΟΛΙΚΟΥ ΚΥΛΙΚΕΙΟΥ ΤΟΥ\nΓΕΝΙΚΟΥ ΛΥΚΕΙΟΥ ΠΑΡΑΛΙΑΣ ΔΙΣΤΟΜΟΥ ΚΑΙ ΓΥΜΝΑΣΙΟΥ ΔΙΣΤΟΜΟΥ.\nΟ Πρόεδρος της Σχολικής Επιτροπής Δευτεροβάθμιας Εκπαίδευσης του Δήμου Διστόμου Αράχοβας Αντίκυρας.\n1). Την υπ’ αρ. 64321/Δ4/16-5-2008 Απόφαση ΥΠ.Δ.Β..Μ.Θ.( ΦΕΚ 1003/30-5-2008/τ΄. Β΄), που αφορά τη λειτουργία\nκυλικείων δημοσίων σχολείων.\n2. Την τροποποίηση (ΦΕΚ 2646/25-08-2016/ τ΄. Β΄) της αρ. 64321/Δ4/16-5-2008 κοινής υπουργικής απόφασης όπως\nτροποποιήθηκε και ισχύει με την αρ. 111526/Δ4/10-9-2010 κοινή υπουργική απόφαση που αφορά την λειτουργία\n3). Το γεγονός ότι από τις διατάξεις της προκήρυξης αυτής δεν προκαλείται πρόσθετη δαπάνη σε βάρος του\nΑνοικτό πλειοδοτικό διαγωνισμό με κλειστές προσφορές για την εκμίσθωση και εκμετάλλευση των σχολικών\nκυλικείων της Σχολικής μονάδας: του Γενικού Λυκείου Παραλίας Διστόμου και του Γυμνάσιου Διστόμου.\n1). Η ανάθεση από τη Σχολική Επιτροπή της λειτουργίας και εκμετάλλευσης του σχολικού κυλικείου θα γίνει\nκατόπιν του διαγωνισμού σε συνάρτηση με :\nII. Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (01) μόριο. Το σύνολο\nτων μορίων λόγω προϋπηρεσίας δεν μπορεί να υπερβαίνει τα οκτώ (08).\nΤο επίπεδο γλωσσομάθειας τους για την καλή εκτέλεση των καθηκόντων τους διαπιστώνεται από την επιτροπή\nγ). Όσοι έχουν κώλυμα διορισμού στο Δημόσιο σύμφωνα με τα άρθρα 4, (παρ. 1,2,3 και 4,5,7,8,9 του Ν. 3528/2007\nΦΕΚ 26τ. Α΄/ 9-2-07.\nΗ σύμβαση που θα υπογραφεί θα ισχύσει μέχρι 30-6-2025.\nΠερίληψη της προκήρυξης του διαγωνισμού θα τοποθετηθεί στον πίνακα ανακοινώσεων των σχολείων, και θα\nδημοσιευτεί στης ιστοσελίδα του Δήμου\nβ). Έγγραφη οικονομική προσφορά που εμπεριέχει το προσφερόμενο ποσό σε ευρώ για κάθε μαθητή, η οποία θα\nτοποθετείται σε ξεχωριστό από τα άλλα δικαιολογητικά κλειστό αδιαφανή φάκελο. Η προσφορά πρέπει να είναι\nκαθαρογραμμένη χωρίς ξύσματα, σβησίματα, προσθήκες, διορθώσεις. Τυχόν διόρθωση μονογράφεται από τον\nενδιαφερόμενο . Η επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη\nμονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την\nκαθιστούν ασαφή κατά την κρίση της Επιτροπής διενέργειας του διαγωνισμού.\nη). Για τη συμμετοχή στο διαγωνισμό καταβάλλεται ποσό εγγύησης 300 Ευρώ ή αντίστοιχη εγγυητική επιστολή.\nΗ εγγύηση αυτή επιστρέφεται στους ενδιαφερόμενους υποψηφίους μετά την κατακύρωση του διαγωνισμού εκτός\nτου υποψηφίου, στον οποίο κατακυρώθηκε η παραχώρηση του κυλικείου.\nΤο ποσό αυτό ή η εγγυητική επιστολή παρακρατείτε καθ΄ όλη τη διάρκεια της σύμβασης και επιστρέφεται μετά τη\nλήξη της άτοκα, πλην της περίπτωσης καταγγελίας ή πρόωρης λήξης της σύμβασης οπότε καταπίπτει υπέρ της\nθ). Υπεύθυνη δήλωση του Ν. 1599/1986 στην οποία δηλώνεται ότι δεν είναι ανάδοχοι εκμετάλλευσης άλλου\nκυλικείου δημόσιου ή ιδιωτικού σχολείου.\nι). Ό,τι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του\nΓια τη συμμετοχή των δημοτικών ή κοινοτικών νομικών προσώπων απαιτούνται όλα τα ανωτέρω δικαιολογητικά\nεκτός του Πιστοποιητικού Εισαγγελίας, της Υπεύθυνης δήλωσης του Ν.1599/1986 και του αποσπάσματος Ποινικού\nμητρώου. Απαιτείται, όμως επιπλέον αποδεικτικό έγγραφο του εξουσιοδοτημένου να συμμετάσχει στο διαγωνισμό\nατόμου. Τα δημοτικά ή κοινοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών\nκυλικείων εκ του καταστατικού τους.\nΤα παραπάνω δικαιολογητικά θα υποβάλλονται στο πρωτόκολλο του Δήμου ( 10ης Ιουνίου 28 ,Δίστομο) και θα\nπρωτοκολλώνται στο πρωτόκολλο της Σχολικής Επιτροπής. Η επιτροπή διενέργειας του διαγωνισμού δύναται κατά\nτην κρίση της να τάσσει εύλογη προθεσμία για την προσκόμιση τυχόν δικαιολογητικών που λείπουν και είναι\nαπαραίτητα για τη συμμετοχή στο διαγωνισμό πλην της χρηματικής εγγύησης ή της εγγυητικής επιστολής, τα οποία\nκατατίθενται μαζί με την προσφορά.\nΣε περίπτωση αποτυχίας του διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις\nνόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε\nπερίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα\nτου σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση\nεργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπόμενων όρων της\nπροκήρυξης. Το ποσό της ανάθεσης δεν μπορεί να είναι μικρότερο από το ελάχιστο όριο εκκίνησης που καθορίζεται\nστο άρθρο 09 της παρούσης απόφασης.\nΤο ελάχιστο ποσό προσφοράς από τους ενδιαφερομένους ορίζεται στα 4 Ευρώ ανά μαθητή ετησίως (189\nεργάσιμες ημέρες) και θα αποτελεί ποσό εκκίνησης κατά τη διαδικασία του διαγωνισμού.\nΟ προσφέρων θεωρείται ότι αποδέχεται ανεπιφύλακτα όλους τους όρους της προκήρυξης και τις διατάξεις της\nΗ αποσφράγιση των προσφορών γίνεται δημόσια ενώπιον της επιτροπής διενέργειας του διαγωνισμού. Όσοι\nπαρίστανται στη διαδικασία αποσφράγισης των προσφορών, λαμβάνουν γνώση των συμμετεχόντων στο\nδιαγωνισμό. Η επιτροπή διενέργειας του διαγωνισμού προβαίνει στην έναρξη της διαδικασίας αποσφράγισης των\nπροσφορών κατά την ημερομηνία και ώρα που ορίζεται από την προκήρυξη. Προσφορές που υποβάλλονται στην\nΕπιτροπή μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στους\nΈνσταση κατά της νομιμότητας διενέργειας του διαγωνισμού ή της συμμετοχής κάποιου σε αυτόν ,κατά τη διάρκεια\nτου διαγωνισμού υποβάλλεται μέχρι και την επόμενη εργάσιμη ημέρα από την ημερομηνία διενέργειάς του. Η\nεπιτροπή υποβάλλει την ένσταση με αιτιολογημένη γνωμοδότηση της στη Σχολική Επιτροπή που είναι αρμόδια για\nτην κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.\nΣτην περίπτωση, που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να\nπροσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να\nεπαναλαμβάνεται κάθε επόμενη εργάσιμη ημέρα μέχρι να υπάρξει πλειοδότης με τον υψηλότερο αριθμό μορίων.\nΟ εκμεταλλευτής του κυλικείου πρέπει να τηρεί αυστηρά τις ισχύουσες Υγειονομικές διατάξεις σύμφωνα με την υπ’\nαρ. ΔΥ1γ/Γ.Π. /οικ.93828/ (Φ.Ε.Κ. 1183/31.8.2006,τ. Β΄) απόφαση του Υπουργού Υγείας και Κοινωνικής\nΑλληλεγγύης, όπως αυτή διαμορφώνεται κάθε φορά, με την οποία καθορίζονται τα προσφερόμενα είδη από τα\nΕ) Οφείλει να προσκομίσει βεβαίωση ότι παρακολούθησε σεμινάριο υγιεινής και ασφάλειας του Ε.Φ.Ε.Τ. Σε\nπερίπτωση που δεν το έχει παρακολουθήσει, υποχρεούται να το κάνει και να προσκομίσει τη βεβαίωση σε εύλογο\nΖ) Ο μισθωτής θα είναι υπεύθυνος για την καθαριότητα του χώρου του κυλικείου καθώς και του περιβάλλοντα\nΗ παρουσία του εκμεταλλευτή στο κυλικείο τις ώρες λειτουργίας του είναι απαραίτητη. Δύναται να επικουρείται\nαπό πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί\nπρέπει απαραιτήτως να πληροί τις προϋποθέσεις σύμφωνα με τα άρθρα 4 (παρ. 1, 2, 3 και 4), 7, 8 και 9 του Ν.\n3528/2007 (ΦΕΚ: 26Α/9-2-2007), "Κύρωση του Κώδικα κατάστασης Δημοσίων Πολιτικών Διοικητικών Υπαλλήλων\nκαι Υπαλλήλων Ν.Π.Δ.Δ."».\nΟι εκμεταλλευτές των σχολικών κυλικείων καταβάλλουν στις αρμόδιες Σχολικές Επιτροπές κατ’ έτος το ποσό που\nσυμφωνήθηκε σε 3 δόσεις, την Πρώτη την 30η Νοεμβρίου, τη Δεύτερη την 28η Φεβρουαρίου και την Τρίτη την 31η\nΗ προθεσμία υποβολής των αιτήσεων-προσφορών από τους ενδιαφερόμενους είναι από 2/11/2016 μέχρι και\n22/11/2016 και ώρα 14.00 στο Δημαρχείο στο πρωτόκολλο της Σχολικής Επιτροπής.\nΗ αποσφράγιση των κλειστών προσφορών, θα πραγματοποιηθεί ενώπιον της σχολικής επιτροπής .\nΜε απόφαση της Σχολικής Επιτροπής συγκροτείται η Επιτροπή ελέγχου λειτουργίας του σχολικού κυλικείου, η\nοποία αποτελείται από:\nΈργο της επιτροπής είναι ο έλεγχος της ομαλής λειτουργίας του κυλικείου, η διάθεση από αυτό των\nπροβλεπόμενων και οριζόμενων ειδών από τις ισχύουσες διατάξεις, όπως κάθε φορά αυτές ισχύουν.\nΚάθε παράβαση των όρων της παρούσας θα πιστοποιείται από τα μέλη της Επιτροπής Ελέγχου και λειτουργίας του\nκυλικείου, η οποία μπορεί να εισηγείται στη Σχολική Επιτροπή του σχολείου την καταγγελία της σύμβασης που έχει\nυπογραφεί, για ουσιώδη λόγο ,που οφείλεται στον υπεύθυνο ανάδοχο του κυλικείου.\nΣτην περίπτωση πρόωρης λύσης της σύμβασης διενεργείται νέος διαγωνισμός και η νέα σύμβαση θα ισχύει για\nεννέα χρόνια (σχολικά).\nΗ σύμβαση υπογράφεται από την Πρόεδρο της Σχολικής Επιτροπής και από τον υποψήφιο, που έχει συγκεντρώσει\nτα περισσότερα μόρια.\nΗ Σχολική επιτροπή κατά το χρόνο της προκήρυξης υποχρεούται να έχει εξασφαλίσει τις προϋποθέσεις\nκαταλληλότητας του χώρου του κυλικείου, προκειμένου να εκδοθεί η απαραίτητη άδεια λειτουργίας από το Δήμο,\nΌλοι οι παραπάνω όροι, που υποχρεωτικά θα περιλαμβάνονται στις σχετικές συμβάσεις θεωρούνται και είναι\nουσιώδεις, η δε παράβαση και ενός μόνο εξ αυτών θα έχει σαν συνέπεια την καταγγελία της σύμβασης.


Ἕλλην Οὐρανόπαις: Το σύμβολο του Λωτού\nΥπάρχει ένας κοσμικός νόμος ο οποίος λέει: «Μόνο μέσα από τη λάσπη μπορεί να προβάλει το νούφαρο». Οι περισσότεροι πολιτικοί που μας κυβερνούνε σήμερα, αλλά δυστυχώς και μεγάλο μέρος των ιερέων όλων των θρησκειών, αρκούν για τη δημιουργία αρκετής λάσπης. Αυτό που θα πρέπει να κάνουμε τώρα είναι να μεγαλώσουμε λωτούς.\nΔεν πρέπει να πνιγούμε μέσα στη λάσπη τους που καθημερινά μας ρίχνουν αλλά να σπείρουμε τους σπόρους από τους οποίους θα προκύψουν οι λωτοί.\nΟ σπόρος του λωτού είναι ένα θαύμα. Μεταμορφώνει τη λάσπη στο πιο όμορφο λουλούδι. Στην Ανατολή ο λωτός αντιμετωπιζόταν σχεδόν ως αντικείμενο λατρείας για δυο λόγους. Ο ένας είναι ότι προβάλλει μέσα από τη λάσπη. Η αγγλική λέξη human, άνθρωπος, σημαίνει απλά, χώμα. Ο Θεός έπλασε τα ανθρώπινα όντα από χώμα που το έκανε λάσπη. Στη λάσπη όμως υπάρχει και η πιθανότητα να αναπτυχθεί το άνθος του λωτού. Είναι ένα μεγάλο λουλούδι και ανοίγει τα πέταλά του μόνο όταν ανατέλλει ο ήλιος, και τα πουλιά αρχίζουν να τραγουδούν, και ο ουρανός γεμίζει χρώματα. Καθώς πέφτει το σκοτάδι και ο ήλιος δύει, κλείνει ξανά τα πέταλά του. Είναι εραστής του φωτός.\nΕίναι ένα σύμβολο του μετασχηματισμού. Η λάσπη μετασχηματίζεται στο πιο όμορφο και πιο ευαίσθητο λουλούδι που γνώρισε ποτέ ο πλανήτης. Ο Βούδας αγαπούσε τόσο πολύ τον λωτό, που έκανε λόγο για τον «παράδεισο του λωτού». Με τον βαθύ διαλογισμό μας και την ευγνωμοσύνη απέναντι στο γεγονός της ύπαρξής μας, είναι πιθανό η γη να αναπτύσσεται με περισσότερη συναίσθηση, με περισσότερα λουλούδια. Μπορεί να γίνει ένας παράδεισος των λωτών.\nΑναρτήθηκε από Dp Athens στις 1:47:00 π.μ.\nΕτικέτες ΒΟΥΔΙΣΜΟΣ, ΛΩΤΟΣ, ΣΥΜΒΟΛΑ


Αλλάζουν όλα απο 14 Σεπτεμβρίου στις πληρωμές με κάρτες και τις ανέπαφες συναλλαγές - FNews | FNews\nΑλλάζουν όλα απο 14 Σεπτεμβρίου στις πληρωμές με κάρτες και τις ανέπαφες συναλλαγές\nΣημαντικές αλλαγές έρχονται από τις 14 Σεπτεμβρίου στις πληρωμές με κάρτες και τις ανέπαφες συναλλαγές, καθώς θα εφαρμοστεί ο νέος Κανονισμός της Ευρωπαϊκής Ένωσης, ο οποίος εξειδικεύει συγκεκριμένες διατάξεις της ευρωπαϊκής Οδηγίας «για τις υπηρεσίες πληρωμών».\nΑλλαγές θα υπάρξουν και στις αγορές μέσω ίντερνετ\nΑνέπαφες πληρωμές με κάρτες σε τερματικά αποδοχής συναλλαγών των εμπόρων (POS). Θα απαιτείται από τον κάτοχο της κάρτας η χρήση του κωδικού (ΡΙΝ) για την ολοκλήρωση και των ανέπαφων συναλλαγών του, όταν αυτές υπερβαίνουν ένα συγκεκριμένο ποσό ή αριθμό.\nΠληρωμές με κάρτες – Τι αλλάζει


Γνωστή ηθοποιός παρίστανε τη δικηγόρο και βοήθησε Ροδίτη να «φάει» 30.000 € από Αλβανούς\n19-11-2019 | 14:18μμ\nΓνωστή ηθοποιός κατηγορείται ότι, παριστάνοντας τη δικηγόρο, βοήθησε έναν απατεώνα να εξαπατήσει Αλβανούς, από τους οποίους αποκόμισε συνολικά 30.000 ευρώ! Η γυναίκα αναμένεται να απολογηθεί σήμερα ενώπιον της τακτικής ανακρίτριας Ρόδου με την κατηγορία της απλής συνέργειας σε απάτη.\nΟ 58χρονος κάτοικος Πεταλούδων, στον οποίο η ηθοποιός κατηγορείται ότι παρείχε απλή συνδρομή, φέρεται ότι εξαπάτησε τουλάχιστον 17 Αλβανούς, εκμεταλλευόμενος την επιθυμία τους να αποκτήσουν νομιμοποιητικά έγγραφα στην Ελλάδα, ενώ ακόμα μία δικηγόρος Αθηνών φέρεται ως συνεργός του σε δύο υποθέσεις και θα απολογηθεί στο μέλλον. Ο 58χρονος κατηγορείται για απάτη κατ’ εξακολούθηση κατ’ επάγγελμα, με συνολικό όφελος άνω των 30.000 ευρώ, για πλαστογραφία, υπεξαγωγή εγγράφων και αντιποίηση του δικηγορικού λειτουργήματος. Η ηθοποιός φέρεται ότι του παρείχε απλή συνδρομή στο κακούργημα της εξακολουθητικής απάτης, τετελεσμένης και σε απόπειρα.\nΣύμφωνα με τη «δημοκρατική», από τον Αύγουστο του 2015 ως τον Δεκέμβριο του 2015 ο 58χρονος ξεγέλασε έναν 39χρονο Αλβανό, λέγοντάς του ότι η ηθοποιός είναι δικηγόρος και μπορεί -λόγω γνωριμιών και διασυνδέσεων- να διεκπεραιώσει τη διαδικασία έκδοσης ελληνικής ταυτότητας αντί 2.000 ευρώ.\nΗ ίδια τηλεφώνησε στο θύμα, λέγοντάς του ότι η υπόθεσή του δεν προχωρά λόγω απεργίας των δικηγόρων. Της αποδίδεται ακόμη ότι, από τον Αύγουστο του 2015 ως τον Ιούνιο του 2016, βοήθησε τον 58χρονο να εξαπατήσει έναν ακόμα Αλβανό, από τον οποίο πήρε 1.800 ευρώ για να του εκδώσει ελληνική ταυτότητα. Την ίδια δικαιολογία περί απεργίας δικηγόρων είπε και στο δεύτερο θύμα.\nΟ 58χρονος είχε συλληφθεί στις 2 Ιουνίου 2016 για υπεξαγωγή εγγράφων, πλαστογραφία, απάτη και παράβαση της νομοθεσίας που διέπει τη διαμονή των αλλοδαπών στη χώρα, και είχε αφεθεί ελεύθερος, προκειμένου να διενεργηθεί προκαταρκτική εξέταση για την πλήρη εξιχνίαση της δράσης του. Στην απολογία του υποστήριξε ότι ο ίδιος έκανε μόνο διαμεσολάβηση για την αποστολή των εγγράφων των αλλοδαπών στη δικηγόρο, ενώ ισχυρίστηκε ότι και ο ίδιος εξαπατήθηκε από εκείνη.\nCOVER STORY 3-07-2020 | 12:08μμ\nΏρες αγωνίας περνά η Τζένη Μπαλατσινού, που έφυγε εσπευσμένα για τις...\nΣυζυγοκτόνος για την πεθερά\nΡΕΠΟΡΤΑΖ 3-07-2020 | 19:27μμ\nΗ πεθερά στάθηκε αφορμή για τη δολοφονία μιας 33χρονης...\n«Αντεπίθεση» από τον πρώην σύζυγο της κοκκινομάλλας\nΡΕΠΟΡΤΑΖ 3-07-2020 | 16:25μμ\nΣτην αντεπίθεση πέρασε ο πρώην σύζυγος της φερόμενης ως...\nΟ πατέρας του Μπόρις Τζόνσον αψήφησε τις εντολές του γιου του και πήγε στην πολυτελή βίλα του στο Πήλιο μέσω Βουλγαρίας!\nΡΕΠΟΡΤΑΖ 3-07-2020 | 15:30μμ\nΤην ώρα που ο γιος του δίνει σαφείς εντολές...


Ένα στέκι γεμάτο παράδοση σε περιμένει στον Ασκά!, must\nΓραφικό χωριό με τα λιθόστρωτα δρομάκια και τα όμορφα σπιτάκια, ο Ασκάς φημίζεται για την παρασκευή της ζιβανίας αλλά και όχι μόνο.\n07 ΦΕΒΡΟΥΑΡΙΟΥ 2020 - 15:00\nΓραφικό χωριό με τα λιθόστρωτα δρομάκια και τα όμορφα σπιτάκια, ο Ασκάς φημίζεται για την παρασκευή της ζιβανίας αλλά και όχι μόνο. Το φαγητό είναι πολύ καλός λόγος για να σας οδηγήσει στο χωριό και συγκεκριμένα στην παραδοσιακή ταβέρνα «Το στέκι της παράδοσης», μια ταβερνούλα με τζάκι, με μοναδική θέα το φυσικό τοπίο του χωριού σε ένα πετρόκτιστο αγροτικό σπίτι. Ο Μάριος, ο νεαρός ιδιοκτήτης της ταβέρνας, μιλά στο WiZ για το πώς αποφάσισε να διαμορφώσει το πατρικό σπίτι του πατέρα του και πώς βλέπει την αστυφιλία.\nΠώς προέκυψε η ενασχόλησή σας με τον χώρο της εστίασης;\nΉταν κάτι που πιστεύαμε ότι έλειπε από το χωριό μας. Ένα καλό κυπριακό εστιατόριο που θα δώσει περισσότερη ζωή στο χωριό.\nΤα τελευταία χρόνια βλέπουμε μια τάση προς την αστυφιλία. Ήταν ρίσκο το άνοιγμα μιας επιχείρησης στον Ασκά;\nΣίγουρα ήταν ρίσκο το άνοιγμα μίας τέτοιας επιχείρησης στο χωριό αλλά πιστεύω πως, αν δεν ρισκάρεις, τίποτα δεν μπορεί να δημιουργηθεί. Θεωρώ πως, όταν πραγματικά αγαπάς αυτό που κάνεις και πάνω από όλα το κάνεις με απόλυτο σεβασμό προς τον κόσμο, τότε και ο κόσμος μπορεί να σε αγαπήσει. Όσον αφορά τον χώρο μας, μπορώ να πω ότι είναι ένας αρκετά όμορφος και ζεστός χώρος ο οποίος γίνεται εύκολα αγαπητός από τον κόσμο.\nΜιλήστε μας λίγο για την ιστορία του χώρου.\nΑρχικά να αναφέρω πως ο χώρος όπου στεγάζεται «Το Στέκι της παράδοσης» είναι το πατρικό σπίτι του πατέρα μου! Κάπως έτσι, λοιπόν, αφού υπήρχε ο καταλληλότερος χώρος, η αγάπη και όλη η καλή διάθεση για τη διαμόρφωση ενός χώρου εστίασης δημιουργήσαμε «Το Στέκι της Παράδοσης». Ο χώρος διαθέτει όμορφο και ευχάριστο περιβάλλον με τζάκι και πολύ όμορφη θέα προς το χωριό και τη φύση.\nΠώς αποφασίσατε το όνομα;\nΗ ονομασία ουσιαστικά προέκυψε τυχαία. Όταν ακόμη ήμασταν στις σκέψεις για την ταβέρνα και έπειτα στην προετοιμασία της ταβέρνας μεταξύ μας την αποκαλούσαμε στέκι και σιγά-σιγά, λόγω του ότι είναι παραδοσιακή κυπριακή ταβέρνα, καταλήξαμε στο «Στέκι της παράδοσης».\nΠριν την ενασχόλησή σας με τον τομέα αυτόν, με τι ασχολούσασταν;\nΠριν ασχοληθώ με αυτόν τον τομέα, η αλήθεια είναι ότι προσπαθούσα να βρω κάτι το οποίο να με ευχαριστεί πραγματικά και να μπορέσει να με κρατήσει στο χωριό μου, πράγμα το οποίο πέτυχα.\nΠοια επιλογή θα μας προτείνατε ανεπιφύλακτα να δοκιμάσουμε;\nΕγώ θα πρότεινα ανεπιφύλακτα τους κυπριακούς παραδοσιακούς μας μεζέδες με πολλά σπιτικά φαγητά, τα οποία σίγουρα θα σας αφήσουν ικανοποιημένους.\nΤι προσφέρετε στο εστιατόριό σας;\nΣτο εστιατόριό μας προσφέρουμε κυπριακούς μεζέδες και φαγητά σχάρας.\nΤα ωράρια λειτουργίας μας είναι Παρασκευή-Σάββατο 17:00-22:00 και Κυριακή 12:00-18:00\nΑσκάς | παραδοσιακό | έξοδος | ιδέες | εστιατόριο | μεζέδες\nMπορεί να ήρθαν τα πάνω κάτω, αλλά το παν στη ζωή είναι να προσαρμόζεσαι στις νέες καταστάσεις ...\n23/03/2020 | GOING OUT


MARANTZ ΡΑΔΙΟΕΝΙΣΧΥΤΗΣ SR6010 BLACK - ΟΙΚΙΑΚΟΣ ΗΧΟΣ-ΕΝΙΣΧΥΤΕΣ | Plus4u\nΒυθιστείτε σε εκπληκτικο, καθηλωτικό ήχο 3D surround με το δέκτη A / V SR6010, ο οποίος διαθέτει Dolby Atmos surround αποκωδικοποίηση για την απόλυτη home theater εμπειρία ακρόασης. Μέσω ενός firmware update, το SR6010 είναι σε θέση να αποκωδικοποιήσει την επικείμενη DTS: X immersive soundtracks surround. Με προηγμένη επεξεργασία βίντεο και το τμήμα μεταγωγής, ο SR6010 διαθέτει πλήρες 4K Ultra συνδεσιμότητα HD και HDCP 2.2 συμμόρφωση.\nΤύπος συσκευής: Ultra HD A/V Surround Receiver\nΙσχύς: 220 Watt Power Output (6 ohm, 1 kHz, 10% 1ch Drive\nΑριθμός καναλιών: 7.2\nΜορφές αναπαραγωγής: MP3 / WMA / AAC/ FLAC HD 192/24 / WAV 192/24 / ALAC 96/24, JPEG\nΥποστήριξη πολλών δωματίων: Ναι\nHDMI repeater: Ναι\nΣυνδέσεις: DLNA 1.5, Ethernet, Bluetooth, USB , 8x HDMI Input, 4x Composite In, 1x Composite Out, 2x Component In, Component Out\nΕπίχρυσοι ακροδέκτες: Ναι\nΑποκωδικοποίηση ήχου: DTS HD Master/ DTS Neural:X/ Dolby TrueHD / Dolby Atmos/ Dolby Surround\nΚατανάλωση ρεύματος σε λειτουργία: 650 Watt\nΚατανάλωση ενέργειας σε αναμονή: 0.5 Watt\nΕιδικά χαρακτηριστικά: Hyper Dynamic Amplifier Modules (HDAM), Pure Direct, Audyssey Dynamic EQ / Dynamic Volume, DSD Audio Streaming, Spotify Connect / Pandora / SiriusXM, Συμβατό με Remote APP για Smartphones/ Tablets, 2 Multi-Room Zones, IR Flasher In, Marantz Remote Bus, Λειτουργία Eco


Εθνικό Λαϊκό Μέτωπο - Ε.ΛΑ.Μ.: Δελτίο τύπου (19/12/12) συμπαράσταση στους ωρομίσθιους υπαλλήλους\nΔελτίο τύπου (19/12/12) συμπαράσταση στους ωρομίσθιους υπαλλήλους\nΜε το παρόν δελτίο τύπου το Εθνικό Λαϊκό Μέτωπο (Ε.ΛΑ.Μ.) θα ήθελε να εκφράσει την αμέριστη του συμπαράσταση προς τους ωρομίσθιους υπαλλήλους που πλήττονται από τα μέτρα που επιβάλλει η Τρόικα, σύμφωνα με τα νομοσχέδια που ψηφίστηκαν ΟΜΟΦΩΝΑ από την βουλή.\nΔυστυχώς οι κυβερνώντες με τις ευλογίες των κοινοβουλευτικών κομμάτων κατάφεραν να δημιουργήσουν τεράστιο οικονομικό έλλειμμα και οδήγησαν την χώρα μας στην δανειακή σύμβαση, αφού ήταν ανίκανοι να πάρουν οποιαδήποτε μέτρα.\nΑυτή την στιγμή χιλιάδες συμπατριώτες μας απειλούνται να χάσουν την δουλειά τους και κανένας δεν νοιάζεται, αν το πρόβλημα της ανεργίας αυξηθεί κατακόρυφα και οδηγήσουν χιλιάδες οικογένειες συμπατριωτών μας να ζουν κάτω από το όριο της φτώχειας.\nΤο Εθνικό Λαϊκό Μέτωπο (Ε.ΛΑ.Μ.) τάσσεται υπέρ των δικαιωμάτων του εργαζόμενου λαού και καλεί τον απανταχού Κυπριακό Ελληνισμό να συνεχίσει τις δυναμικές του κινητοποιήσεις μακριά από κομματικές ταμπέλες και σύσσωμοι να κατεβούν στους δρόμους για να διεκδικήσουν τα δίκαια τους. Πραγματικός προστάτης των εργαζομένων είναι ο Λαϊκός Εθνικισμός. Ούτε ο καπιταλισμός της φιλελεύθερης δεξιάς, αλλά ούτε και ο κομμουνισμός της αριστεράς, που σκοπό έχουν να υποδουλώσουν την εργατιά.\nΠαράλληλα δε, το Λαϊκό Εθνικιστικό Κίνημα θα ήθελε να εκφράσει τον προβληματισμό του για τις κενές θέσεις που θα δημιουργηθούν με την απόλυση των ωρομίσθιων υπαλλήλων. Ποιοι θα κληθούν να καλύψουν τις θέσεις που θα μείνουν κενές; Μήπως ιδιωτικές εταιρίες που θα εξυπηρετούν τα συμφέροντα των πολιτικάντηδων;


Θα δούλευες στα πρόβατα για 1.500 ευρώ τον μήνα; Δες την αγγελία που ανέβηκε στη Δράμα | It's Possible\nαρχικηΟΙΚΟΝΟΜΙΑΘα δούλευες στα πρόβατα για 1.500 ευρώ τον μήνα; Δες την αγγελία που ανέβηκε στη Δράμα\nΜια αγγελία εργασίας διαφορετική από τις άλλες είναι ενεργή αυτή τη στιγμή. Όπως διαβάζουμε «ζητείται ζευγάρι από μονάδα αιγοπροβάτων, 30 χλμ από την πόλη της Δράμας». Μάλιστα παρέχεται δωρεάν διαμονή στην περιοχή εργασίας.\nΠρόκειται για 6ημερη εργασία και ο μισθός είναι στα 1.500 ευρώ τον μήνα.


Mercedes Unimog «καταπίνει» βράχια (+video) - AutoGreekNews\nΑρχική » Mercedes Unimog «καταπίνει» βράχια (+video)\nMercedes Unimog «καταπίνει» βράχια (+video)\nΟ κόσμος όλος αναγνωρίζει την G-Class ως την «αρχαιότερη» στην ιεραρχία των Mercedes, όμως υπάρχει ένα ακόμα πιο σκληρό και παλιό όχημα στην κυκλοφορία: το ισοπεδωτικό Unimog.\nΤο θρυλικό φορτηγό με το «Αστέρι» στο καπό, βρίσκεται κοντά μας από το 1948! Μπορεί να έχει παρουσιαστεί σε μυριάδες εκδόσεις και με πολλές αναβαθμίσεις, ακόμα και υπό διαφορετικά προθέματα, όμως το «Unimog» είναι συνώνυμο της αποτελεσματικότητας και αντοχής εκτός δρόμου επί 73 συναπτά έτη. Έχει υπηρετήσει και το κάνει ακόμα, σε κάθε λογής πόστο: στρατό, πυροσβεστική, νοσοκομεία και οπουδήποτε απαιτείται πρόσβαση σε απροσπέλαστα εδάφη. Σαν τη διαδρομή Hell’s Revenge, που θα δούμε να της κάνει πλάκα ο θηριώδης Γερμανός.\nMercedes G-Class vs Unimog: Ο Γολιάθ συναντά τον Λεβιάθαν (+video)\nΜε τέτοια πομπώδη ονομασία, καταλαβαίνουμε πως η «Εκδίκηση της Κολάσεως» δεν απευθύνεται σε SUV. Κλασικό «σπαστήρι», με τεράστιους βράχους, βαθιά χαντάκια και σχεδόν κάθετες επιφάνειες προσέγγισης. Εκ πρώτης όψεως, το Unimog θα μπορούσε να δυσκολευτεί λόγω μεγέθους. Με ύψος κοντά στα 2,5 μέτρα, μήκος που ξεπερνά τα 6 και βάρος που αγγίζει τους 6 τόνους, το φορτηγό της Mercedes δεν χωράει παντού. Αυτό που καταφέρνει, ωστόσο, είναι να περνάει κυριολεκτικά από πάνω ακόμα κι εκεί που φαινομενικά δεν μπαίνει!\nΤεράστιο μερίδιο στις ατελείωτες δυνατότητες του οχήματος, φέρει η μετάδοση. Κανονικά, πρόκειται για ένα τυπικό 8άρι χειροκίνητο κιβώτιο. Η παρουσία ενός ξεχωριστού βοηθητικού κιβωτίου, όμως, σε συνδυασμό με το γεγονός πως κάθε σχέση μπορεί να λειτουργήσει και σαν όπισθεν, ανεβάζει το συνολικό αριθμό των ταχυτήτων στις 32! Το βοηθητικό σασμάν υποπολλαπλασιάζει τις σχέσεις, ενώ προαιρετικά υπάρχει και δεύτερο «κοντό», με ακόμα πιο κλειστή κλιμάκωση. Πρακτικά, δηλαδή, δεν γίνεται να ξεμείνεις από ισχύ, ροπή ή τράβηγμα. Ούτως ή άλλως, o εξακύλινδρος εν σειρά τουρμποντίζελ των 5.7 λίτρων είναι βελτιωμένος στα 320 άλογα, από τα 150 εργοστασιακά!\nREO δείχνει τα δόντια του εκτός δρόμου (+video)\nTags: Unimog Video. Mercedes\nΉρθε το SUV με το ανεπτυγμένο I.Q.! Δοκιμή Fiat 500 1.0 70 hp Hybrid Dolcevita


Με λένε Έμμα – Passion Theater\nAπό 30/09/2019 μέχρι 19/11/2019\nΜια εκπληκτική πορεία συνειδητοποίησης του σύγχρονου ανθρώπου σ’ έναν κόσμο απειλητικό, σε μια αποκαλυπτική παράσταση δυνατών εντάσεων και κινηματογραφικών εναλλαγών. Ένα έργο - πρόκληση που τολμά να μιλήσει με αφοπλιστική ειλικρίνεια για τις εξαρτήσεις.\nΤιμή εισιτηρίου: Α Ζώνη Κανονικό 15€, Φοιτητικό, Ανέργων, +65 13€ | Β Ζώνη: 13€, Φοιτητικό, Ανέργων, +65 10€\n28/09/2019 - 8:58 πμ · Συνδεθείτε για να απαντήσετε\nΓια να ξεκινησει ομορφα το φθινοπωρο!!!\n01/10/2019 - 9:43 πμ · Συνδεθείτε για να απαντήσετε\nΕΝΑ μόνο θα πω… ΜΗΝ ΤΗΝ χάσετε!!! ΚΑΤΑΠΛΗΚΤΙΚΗ παράσταση!!!\n02/10/2019 - 12:31 πμ · Συνδεθείτε για να απαντήσετε\nΠαρακαλουθήσαμε την παράσταση στις 30/09 και πραγματικά μας άρεσε πολύ!\nΕκπληκτική η Μαίρη Μήνα στο ρόλο της Έμα και εξίσου παρά πολύ καλή ερμηνεία του Χάρη Τζωρτζάκη στον ρόλο του Μαρκ.\nΣυγχαρητήρια σε όλους τους συντελεστές γιατί την πολύ καλή δουλειά!\nΕυχαριστούμε πολύ το Passion Theater για τις προσκλήσεις!\n02/10/2019 - 1:33 πμ · Συνδεθείτε για να απαντήσετε\nΠλατεία με πολύ μεγάλη κλήση, με αποτέλεσμα η ορατότητα να είναι εξαιρετική από όλα τα καθίσματα, τα οποία είναι πολύ αναπαυτικά. Πανέξυπνα σκηνικά, αντιπροσωπευτική ενδυματολογία και ταξιδιάρικη μουσική επένδυση, όπως κι αυτή με τα video art. Κείμενο “σφικτό” με γρήγορους ρυθμούς. Εξαιρετικές ρεαλιστικές ερμηνείες από την Μαίρη Μηνά, την Αλεξάνδρα Σακελλαροπούλου, αλλά κι από όλους τους άλλους ηθοποιούς, όπως και η σκηνοθεσία της Ελένης Σκότη. Μια “ελκυστική” παράσταση που κερδίζει τον θεατή! Σας ευχαριστώ πάρα πολύ για την πρόσκληση.\n02/10/2019 - 10:28 πμ · Συνδεθείτε για να απαντήσετε\nΠολύ δυνατή και χορταστική παράσταση, ενδιαφέρουσα σκηνοθεσία και πραγματικά εξαιρετική η πρωταγωνίστρια. Εκ των πραγμάτων είναι πάνω της όλο το έργο αλλά ανταπεξέρχεται παραπάνω από αξιοπρεπώς. Μπράβο!!!!\n02/10/2019 - 11:07 μμ · Συνδεθείτε για να απαντήσετε\nΘέλω να προσθέσω ότι αξίζει ένα μεγάλο μπράβο στο Passion Theatre όχι μόνο για τις προσκλήσεις που προσφέρει αλλά και για τις παραστάσεις που επιλέγονται !!!!\n03/10/2019 - 10:36 πμ · Συνδεθείτε για να απαντήσετε\nΈντονη, δυνατή παράσταση!\nΗ Μαίρη Μήνα εκπληκτική!\n08/10/2019 - 9:17 πμ · Συνδεθείτε για να απαντήσετε\nΝαρκωτικά, οικογένεια, αλκοόλ, εξάρτηση, αγώνας παραδοχής, αλήθειες, παραισθήσεις, ψέμματα. Ενα γαϊτανακι που πλέκεται με δεξιοτεχνία κι εφόδια την σκηνοθετική καθοδήγηση, τις ερμηνείες , τα σκηνικά, τη μουσική, τα φώτα κι ένα δυναμικό κείμενο. Μια παράσταση που μπορείς να συστησεις σε κάθε έφηβο, γονιό, εκπαιδευτικό. Μια παράσταση σημερινή, σκληρή κι αληθινή. Ευχαριστώ πολύ Passion theater για την χαρά της θέασης που μου προσφέρατε\n09/10/2019 - 12:19 μμ · Συνδεθείτε για να απαντήσετε\nΗ παράσταση είναι εξαιρετική. Καλογραμμένο έργο, με καταπληκτικές ερμηνείες και αποδόσεις από το σύνολο των συντελεστών. Επίσης, σε ένα όμορφο θέατρο (άνετο, αμφιθεατρικό κλπ.). Συγχαρητήρια! και σας ευχαριστούμε passion που μας προσφέρετε την ευκαιρία να δούμε τέτοιου επιπέδου παραγωγές\n09/10/2019 - 12:23 μμ · Συνδεθείτε για να απαντήσετε\nΕίδα την παράσταση στις 8/10. Νομίζω ότι είναι μια από τις καλύτερες της σεζόν. Πάρα πολλά σημεία για να σταθείς και να σου κινήσει το μυαλό. Οι άνθρωποι μπροστά και πίσω από την σκηνή έδωσαν μια πολύ όμορφη παράσταση. Μην την χάσετε.\n10/10/2019 - 8:18 πμ · Συνδεθείτε για να απαντήσετε\nΈργο ρεαλιστικό, χωρίς υπερβολές ή ωραιοποιήσεις, για πολύ δυνατά συναισθήματα. Εξαιρετικές ερμηνείες από όλους, ιδιαίτερη μνεία στην πρωταγωνίστρια για τον απαιτητικό της ρόλο. Έξυπνη και δημιουργική σκηνοθεσία. Ευχαριστούμε Passion Theater!\n14/10/2019 - 4:51 μμ · Συνδεθείτε για να απαντήσετε\n22/10/2019 - 2:59 μμ · Συνδεθείτε για να απαντήσετε\nΠολύ ωραία παράσταση που καταπιάνεται αναλυτικά με ένα σοβαρότατο θέμα και τα φωτίζει απ΄όλες τις πλευρές.Συγχαρητήρια σε όλους τους συντελεστές.\n25/10/2019 - 7:16 μμ · Συνδεθείτε για να απαντήσετε\nΠολύ ωραίες ερμηνείες και σκηνοθεσία (ιδίως ο φωτισμός) για ένα θέμα καίριο πάντοτε, τα ναρκωτικά. Θα έλεγα ότι γενικά είναι μια πολύ ωραία παράσταση , σε αφυπνίζει σε πολλά σημεία και σε ταρακουνά. Το μόνο αρνητικό ήταν η μεγάλη διάρκεια, που θεωρώ ότι δεν υπήρχε λόγος να έχει, θα μπορούσε να συρρικνωθεί λίγο περισσότερο. Κατά τ’άλλα ήταν μια ωραία εμπειρία.\n28/10/2019 - 12:06 μμ · Συνδεθείτε για να απαντήσετε\nΠολύ ενδιαφέρουσα παράσταση, με υπέροχες ερμηνείες, πολλά μηνύματα για ένα θέμα που απασχολεί την σύγχρονη κοινωνία. Σας ευχαριστούμε passion theater για την ευκαιρία που μας δώσατε να παρακολουθήσουμε μια τόσο αξιόλογη παράσταση σε ένα τόσο σύγχρονο χώρο!!!!!!\n30/10/2019 - 7:31 πμ · Συνδεθείτε για να απαντήσετε\nΕξαιρετική παράσταση με πολύ καλή ερμηνεία από όλους τους συντελεστές!Αξιοθαύμαστη η Μέρη Μήνα για την αντοχή,το ταλέντο και τις φοβερές ερμηνευτικές ικανότητες!Η σκηνοθεσία ευρηματική!\n04/11/2019 - 8:07 μμ · Συνδεθείτε για να απαντήσετε\n05/11/2019 - 12:02 μμ · Συνδεθείτε για να απαντήσετε\n06/11/2019 - 8:24 πμ · Συνδεθείτε για να απαντήσετε\nΕυχαριστούμε το passion theatre για τις προσκλήσεις!\nΗ παράσταση αυτή ήταν μια πολύ ευχάριστη έκπληξη.\nΠολύ δυνατή ερμηνεία της πρωταγωνίστριας που σε κρατάει 2 ώρες σε εγρήγορση.\nΠολύ ευρηματική σκηνοθεσία με αποτέλεσμα να μην μπορείς να πάρεις τα μάτια σου από τη σκηνή ούτε για ένα λεπτό.\nΑν ήμουν γονιός εφήβων, σίγουρα θα παρότρυνα τα παιδιά μου να δουν αυτή την παράσταση.\n06/11/2019 - 10:19 πμ · Συνδεθείτε για να απαντήσετε\nΡεαλιστική παράσταση ειδικά όσον αφορά τις ψυχοθεραπευτικές συνεδρίες αν και στο τέλος πέφτει στον μελοδραματισμό. Λίγο αμήχανη η εναλλαγή των σκηνικών αλλά γενικά μια αξιόλογη παράσταση!!\n06/11/2019 - 10:44 πμ · Συνδεθείτε για να απαντήσετε\nΚαθηλωτική παράσταση!!! Καταπληκτική η ερμηνεία της πρωταγωνίστριας Μαίρης Μηνά, όπως και της υπόλοιπης θεατρικής ομάδας. Ευρηματική η σκηνοθεσία της Ελένης Σκότη, όπως και η σκηνογραφία. Μία παράσταση που θα την πρότεινα χωρίς κανένα δισταγμό!!! Μην την χάσετε διότι τελειώνει 19/11/2019. Ευχαριστούμε Passion Theater για τις προσκλήσεις.\n12/11/2019 - 8:58 πμ · Συνδεθείτε για να απαντήσετε\nΕυχαριστώ πολύ γιά την πρόσκληση!!Δυνατή παράσταση!!!εξαιρετική η κ.Μηνά!!!Γενικά καλές ερμηνειες,σκηνογραφία και σκηνοθεσία.Μπράβο!!\n12/11/2019 - 4:22 μμ · Συνδεθείτε για να απαντήσετε\nΕξαιρετική παράσταση που αγγίζει καθημερινά και αληθινά θέματα της κοινωνίας! Όλοι οι ηθοποιοί δίνουν τον καλύτερο τους εαυτό. Συγχαρητήρια σε ολους τούς συντελεστές. Ο χώρος είναι μοντέρνος και ωραίος.\n12/11/2019 - 9:01 μμ · Συνδεθείτε για να απαντήσετε\nμεσα σε 2 ωρες βιωσαμε στα ακρα αμετρητες μαχες που δινουν ανθρωποι σαν κ εμας..οι συγκινησεις αλλεπαληλες.. ο,τι και να πω θα ναι λιγο..οι ηθοποιοι απεδωσαν με αριστο τροπο καθε συναισθημα..η σκηνοθεσια καταπληκτικη..η λυτρωση στο τελος καθοριστικη..ας ειναι το εργο αυτο αφυπνιση για ολους μας.. χιλια ευχαριστω το passion theater!.\n13/11/2019 - 7:36 μμ · Συνδεθείτε για να απαντήσετε\nΚαταπληκτική παράσταση! Καλοστημένα σκηνικά, ρεαλιστικό σενάριο, επιτυχημένη σκηνοθεσία. Η θεατρική ομάδα και η πρωταγωνίστρια απέδωσαν αποτελεσματικά τους ρόλους τους, κρατώντας το θεατή σε συνεχή εγρήγορση. Συγχαρητήρια σε όλους τους συντελεστές!\n04/12/2019 - 12:13 πμ · Συνδεθείτε για να απαντήσετε\nσυγκλονιστική!ό,τι καλύτερο εχω δει τελευταία..


BUZZ 08 JUN 2017 / Flix Team\nΟι πρώτες φωτογραφίες της πολυαγαπημένης σούπερ-νταντάς του κόσμου μας κάνουν να ανυπομονούμε ακόμη περισσότερο για την κινηματογραφική της επιστροφή.\nΗ Disney δεν χρειάζεται να προσπαθήσει πολύ για να μας κάνει να φωνάξουμε «Supercalifragilisticexpialidocious» για την νέα ταινία με πρωταγωνίστρια την πιο αγαπημένη Βρετανίδα νταντά όλων των εποχών, τη Μέρι Πόπινς. Ηδη το καστ για τη συνέχεια της «Mary Poppins» του Ρομπ Μάρσαλ ακούγεται πολύ ενδιαφέρον με την Εμιλι Μπλαντ να πρωταγωνιστεί στο ρόλο-πρόκληση και μαζί τον Κόλιν Φερθ, την Αντζελα Λάνσμπουρι, αλλά και τους Τζούλι Αντριους και Ντικ Βαν Ντάικ nα κάνουν κι αυτοί ένα πέρασμα σε μια ταινία που, με αυξανόμενη ανυπομονησία, περιμένουμε στις 25 Δεκεμβρίου 2018.\nΔιαβάστε ακόμα: Τελικά, μάς αρέσει η Εμιλι Μπλαντ ως καινούρια «Μέρι Πόπινς»;\nΗ δράση της νέας ταινίας, που λέγεται «Mary Poppins Returns», εξελίσσεται στο Λονδίνο του κραχ του ’30 και παραμένει πιστή στα βιβλία της Π.Λ. Τράβερς, καθώς η αγαπημένη νταντά των παιδιών, Μέρι Πόπινς συνεχίζει τις περιπέτειές της με την οικογένεια Μπανκς. Η Τζέιν κι ο Μάικλ έχουν πια μεγαλώσει (ο Μάικλ έχει ήδη τρία παιδιά) και δέχονται επίσκεψη από τη Μέρι Πόπινς, αμέσως μετά από μια μεγάλη προσωπική τους απώλεια. Με τις μαγικές της ικανότητες, η Μέρι Πόπινς θα βοηθήσει την οικογένεια να ξαναβρεί τη χαρά και το κέφι που λείπει από τη ζωή της. Μετά τις πρώτες φωτογραφίες της Εμιλι Μπλαντ ως Μέρι Πόπινς, τo Entertainment Weekly βρέθηκε στα γυρίσματα της ταινίας και έδωσε στην δημοσιότητα μερικές φωτογραφίες με την Μπλαντ αλλά και το υπόλοιπο καστ εν δράση. Απολαύστε τις παρακάτω.\nΚαι η Αντζελα Λάνσμπουρι στην «Μέρι Πόπινς» του Ρομπ Μάρσαλ\nΑυτό, μάλιστα! Και ο Κόλιν Φερθ στη νέα «Μέρι Πόπινς»\nΓια να το παίρνουμε απόφαση, η Εμιλι Μπλαντ θα είναι η νέα Μέρι Πόπινς\nΔείτε παρακάτω τη «Μέρι Πόπινς» της Εμιλι Μπλαντ να... κινείται για πρώτη φορά, σ' ένα μικρό, αποκαλυπτικό, χαριτωμένο motion poster.\n— Walt Disney Studios (@DisneyStudios) 15 Ιουλίου 2017\nΕπόμενο άρθρο: Ο Μπιλ Σκάρσγκαρντ έκανε τα παιδιά να κλάψουν στα γυρίσματα του «It» ως Pennywise\nΠροηγούμενο άρθρο: Το «The Papers» του Στίβεν Σπίλμπεργκ αποκαλύπτει το εντυπωσιακό του καστ


Προληπτικοί έλεγχοι για Covid-19 στο προσωπικό του ΟΑΚΑ και της ΚΑΕ ΑΕΚ ενόψει «2020 Basketball Champions League Final 8» - Ενυπόγραφα\nΕΝΥΠΟΓΡΑΦΑ, Τετάρτη 23 Σεπτεμβρίου 2020 - 19:18 0 3 min read\nΠαρουσία του περιφερειάρχη Αττικής, Γ. Πατούλη, κλιμάκια εξειδικευμένων ιατρών και νοσηλευτών της Περιφέρειας Αττικής και του ΙΣΑ μετέβησαν την Τετάρτη 23/9 στο ΟΑΚΑ και διενήργησαν, προληπτικά, περίπου 500 τεστ για Covid-19, στο προσωπικό του Αθλητικού Κέντρου και της ΚΑΕ ΑΕΚ, που θα συμμετάσχουν στη διεθνή διοργάνωση «2020 Basketball Champions League Final 8».\nΗ δράση πραγματοποιήθηκε στο πλαίσιο της συμμετοχής της Περιφέρειας Αττικής, με ποσό ύψους 220.000 ευρώ, στην ευρωπαϊκή διοργάνωση «2020 Basketball Champions League Final 8», που θα διεξαχθεί το διάστημα από τις 30 Σεπτεμβρίου έως και τις 4 Οκτωβρίου 2020, στο Ολυμπιακό Κλειστό Γυμναστήριο «Νίκος» Γκάλης στο ΟΑΚΑ.\nΚατά τη διενέργεια των ελέγχων παρόντες ήταν ο πρόεδρος της ΚΑΕ ΑΕΚ, Μ. Αγγελόπουλος, ο επικεφαλής του Επιχειρησιακού Κέντρου της Περιφέρειας Αττικής και του ΙΣΑ, Π. Ευσταθίου και η σύμβουλος της Περιφέρειας σε θέματα αθλητισμού, Χ. Γαλανοπούλου.\n«Σήμερα βρισκόμαστε στο ΟΑΚΑ στο πλαίσιο μίας πολύ σημαντικής δράσης, καθώς τα εξειδικευμένα κλιμάκια της Περιφέρειας Αττικής και του ΙΣΑ θα πραγματοποιήσουν περίπου 500 μοριακούς ελέγχους για την Covid-19 σε όλους τους εργαζομένους της ΚΑΕ AEK και του ΟΑΚΑ, οι οποίοι βρίσκονται στις επάλξεις για την επιτυχία της διεξαγωγής της διεθνούς διοργάνωσης “2020 Basketball Champions League Final 8”. Στόχος μας να συμβάλλουμε στην καλύτερη θωράκιση των εργαζομένων, προκειμένου σε λίγες μέρες να μπορούμε να απολαύσουμε, σε συνθήκες ασφάλειας, αυτό το σημαντικό αθλητικό γεγονός.\n»Πρόκειται για μια σημαντική αθλητική διοργάνωση που θα συμβάλλει στην προβολή και στην ανάδειξη της υπεραξίας της Αττικής μας, αλλά και της χώρας μας, σε διεθνές επίπεδο. Θα ήθελα να ευχαριστήσω τον πρόεδρο της ΚΑΕ ΑΕΚ Μ. Αγγελόπουλο, ο οποίος έχει προβεί σε όλες τις απαραίτητες ενέργειες προκειμένου να στεφθεί με επιτυχία αυτή η διοργάνωση, με απόλυτο σεβασμό στο αθλητικό πνεύμα αλλά και στην προάσπιση της δημόσιας υγείας».\nΟ πρόεδρος της ΚΑΕ ΑΕΚ, από την πλευρά του, επισήμανε:\n«Σήμερα στην ουσία κηρύσσουμε την έναρξη των εργασιών για το FINAL8 που θα ξεκινήσει την ερχόμενη εβδομάδα. Με πρωτοβουλία της Περιφέρειας Αττικής και του ΙΣΑ θα διενεργηθούν τεστ για τον κορωνοϊό σε όλους τους εργαζόμενους και όλους όσους εμπλέκονται στην πρώτη αυτή διεθνή διοργάνωση που γίνεται παγκοσμίως, μετά τον Φεβρουάριο. Πρόκειται για ένα πολύ σημαντικό αθλητικό γεγονός και η προβολή της χώρας μας θα είναι τεράστια, καθώς είναι η πρώτη διοργάνωση που γίνεται παγκοσμίως μετά το lockdown του Φεβρουαρίου.\n»Θέλω να ευχαριστήσω ιδιαίτερα την Περιφέρεια για αυτή τη μοναδικής έκτασης πρωτοβουλία, καθώς πρόκειται για τον μεγαλύτερο αριθμό τεστ που έχουν γίνει μέχρι σήμερα από τα εξειδικευμένα κλιμάκιά της. Είναι πολύ σημαντικό που η Περιφέρεια στηρίζει σε αυτή τη δύσκολη συγκυρία μία δράση και ένα γεγονός το οποίο θα προβάλλει τη χώρα μας παγκοσμίως».\nTags #Covid-19 #«2020 Basketball Champions League Final 8» #ΚΑΕ ΑΕΚ #ΟΑΚΑ


Χριστουγεννιάτικα στολίδια από αλατοζύμη! - Natura\nΑρχική Green Χριστουγεννιάτικα στολίδια από αλατοζύμη!\nΈνα εύπλαστο υλικό με αλάτι και αλεύρι που μοιάζει σαν πλαστελίνη, αλλά ψήνεται στο φούρνο του σπιτιού και διατηρείται για χρόνια. Με την αλατοζύμη μπορείτε να φτιάξετε ό,τι θα φτιάχνατε με πλαστελίνη ή FIMO αλλά είναι ένα πιο υγιεινό υλικό και μπορούν άφοβα να παίζουν μαζί του παιδιά. Αφού δημιουργήσετε κάτι, το ψήνετε κανονικά στο φούρνο και σκληραίνει πολύ. Μετά μπορείτε να περάσετε τις δημιουργίες σας με βερνίκι, για να γυαλίσουν.\nτης Magica, www.sheblogs.eu\nμισή κούπα νερό (συν 1-2 κουταλιές πιθανόν ανάλογα με το αλεύρι)\nΕναλλακτικά για πιο μεγάλη ποσότητα η φόρμουλα είναι 1:1:3, δηλαδή 1 δόση αλάτι, 1 δόση νερό και 3 δόσεις αλεύρι. Απλά στο ζύμωμα μπορεί να νιώσετε ότι είναι πολύ σφιχτή αναλόγως της ποιότητας του αλευριού, οπότε μπορείτε να βάλετε 1 κουταλιά ακόμα νερό ή και 2 αν χρειάζεται.\nΚαι πώς το κάνουμε;\nΠολύ απλά. Σε ένα μπολ ανακατεύουμε το αλάτι με το αλεύρι. Προσθέτουμε το νερό και ζυμώνουμε. Χωρίζετε τη ζύμη σας σε μικρά κομμάτια και προσθέτετε τέμπερα.\nΖυμώνετε το χρώμα με το ζυμάρι μέχρι να αποκτήσει ομοιόμορφό χρώμα η ζύμη σας. Αν θέλετε μπορείτε να τα βάψετε μετά ακόμα και με ακρυλικά χρώματα.\nΨήνουμε την αλατοζύμη σε προθερμασμένο φούρνο στους 160-170 βαθμούς για 15-20 λεπτά αν είναι λεπτές σαν κουλουράκια οι κατασκευές σας ή περισσότερο αν είναι πιο χοντρά. Καλό είναι να τα σκεπάσετε με ένα αλουμινόχαρτο και να έχετε το νου σας, για να μην αρπάξουν. Μπορείτε να τη διατηρήσετε μέσα σε σακουλάκια τροφίμων ή τυλιγμένη με μεμβράνη κουζίνας στο ψυγείο. Δε παθαίνει τίποτα για εβδομάδες ή και μήνες.\nμια παλέτα για τα χρώματα και ένα ποτηράκι νερό\n1. Τα δουλεύουμε στο χέρι μας ώστε το καπελάκι να φωλιάζει στην παλάμη μας.\n2. Στην κάτω μεριά από τα καπελάκια των μανιταριών σας μπορείτε να χαράξετε ακτίνες με μια οδοντογλυφίδα για να γίνει ανάγλυφο.\n3. Αφού τα σχηματίσουμε κόβουμε κομμάτια σύρματος και τα περνάμε από το κάτω μέρος αρκετά βαθιά αλλά με μια συνεχόμενη κίνηση, ώστε να μην φαρδαίνει η τρύπα.\n4. Τα βάζουμε σε ένα ταψάκι που έχουμε απλώσει λαδόκολλα να ψηθούν σε προθερμασμένο φούρνο στους 170 βαθμούς. Σκεπάζουμε από πάνω με αλουμινόχαρτο για να μην αρπάξουν. Ψήνουμε 20-25 λεπτά περίπου μέχρι να σκληρύνουν, αλλά προσέχουμε να μην πάρουν πολύ χρώμα. Όσο πιο λευκά τόσο καλύτερα.\n5. Αν μετά το ψήσιμο δείτε πως φεύγει κάποιο σύρμα μπορείτε να βάλετε λίγη κόλλα και να το ξαναβάλετε στην τρύπα, ώστε να κολλήσει.\nΣτη συνέχεια το γυρνάω από την ανάποδη και βάφω με ένα κιτρινομπέζ χρώμα το κάτω μέρος από τα καπελάκια (και τη βάση μας προαιρετικά). Το χρώμα το έφτιαξα με κίτρινο-λευκό-καφέ. Με ένα στεγνό σχετικά πινελάκι βουτάμε λίγο καφέ χρώμα και με γρήγορες κινήσεις βάφουμε ακτινωτά από μέσα προς τα έξω, όπως βλέπετε στη φωτογραφία που ακολουθεί. Τα αφήνουμε να στεγνώσουν.\nΑκολουθεί το δεύτερο χέρι κόκκινου από την επάνω μεριά, όπου και πάλι πρέπει να το αφήσουμε να στεγνώσει καλά. Στη συνέχεια παίρνουμε ένα πολύ λεπτό στεγνό στρογγυλό πινελάκι, το βουτάμε κατευθείαν σε άσπρο χρώμα που δεν έχουμε αραιώσει με νερό και αρχίζουμε να φτιάχνουμε το πουά στα καπελάκια των μανιταριών μας.\nΠροσέξτε να έχει πάντοτε χρώμα η άκρη του πινέλου σας. Αν θέλετε, κάντε ένα δοκιμαστικό πρώτα σε ένα πρόχειρο σκούρο χαρτί.\nΠροηγούμενο άρθροΓλυκό κρασί με μπαχαρικά (Glühwein – Glogg)\nΕπόμενο άρθροΓλυκό ψωμί με σταφύλι και ζάχαρη καρύδας


ΣΠΟΡΟΣ: Ευρωμπάσκετ '87 (Μέρος Δεύτερο και Τελευταίο)\n...Συνεχίζω λοιπόν, αναγνώστη, το νοσταλγικό ταξίδι στο τουρνουά που μας έμαθε τη λέξη "τουρνουά", το Ευρωμπάσκετ '87 (το πρώτο μέρος μπορείς να το διαβάσεις εδώ). Μετά τους αμφίρροπους και αγωνιώδεις προημιτελικούς, οι οποίοι για την ακρίβεια δεν ήταν ούτε αμφίρροποι ούτε αγωνιώδεις, καθώς η συνολική διαφορά πόντων υπέρ των νικητών ήταν 108 πόντοι, δηλαδή 27 πόντοι κατά μέσο όρο (αυτό οφείλεται κυρίως στον οίστρο του Χουάν του Αντόνιο του Σαν του Επιφάνιο που έβαλε 33 στους δύσμοιρους Δυτικογερμανούς, και στο κόμπλεξ των Τιτοϊκών Γιουγκοσλάβων προδοτών που έριξαν 47 στο κεφάλι των τίμιων προλεταρίων Πολωνών). Στους άλλους δύο προημιτελικούς επικράτησαν η Σοβιετική Ένωση και η οικοδέσποινα (πάντα ήθελα να γράψω αυτή τη λέξη στο μπλογκ, αναγνώστη), για τους λόγους που αναλύθηκαν στο πρώτο μέρος.\nΣτους ημιτελικούς η αρμάδα του Αλεξάντερ Γκομέλσκι ισοπέδωσε τους Ίβηρες 113-96 και η Ελλάδα κέρδισε την Γιουγκοσλαβία 81-77. Ήδη έχει αρχίσει να διαφαίνεται στον ορίζοντα η πιθανότητα να αναδειχτεί πρωταθλήτρια Ευρώπης μια ομάδα με έναν διαστημικό για την εποχή παίκτη - πρώην πυγμάχο (τον Γκάλη), ένα τίμιο-κλαψιάρικο-γκρινιάρικο-παιδί του λαού από τη Νίκαια (Γιαννάκης), έναν ψηλό και άχαρο και ΚΚΕ και αρούκατο τύπο (Φασούλας), έναν ελαφρώς υπέρβαρο και ζαμανφού μάγκα από τη Νέα Σμύρνη, που ήξερε όσο μπάσκετ ήξεραν όλοι οι άλλοι -πλην Γκάλη- μαζί (Φάνης), έναν οικοδόμο (Καμπούρης), κάτι τύπους με μικρά ονόματα που έμοιαζαν ύποπτα με ψευδώνυμα (Μέμος Ιωάννου - Λιβέρης Ανδρίτσος). Οι αγώνες γίνονταν στο ΣΕΦ (πολλά χρόνια πριν γίνει η έδρα του μονίμως δεύτερου και δύο φορές κάθε 18 χρόνια πρώτου), ο κλιματισμός δεν είχε φτάσει στα Νότια Βαλκάνια ακόμα, και το κοινό ξεσηκωνόταν με καταφανέστατες περιπτώσεις οφσάιντ που δεν καταλόγιζαν οι εμφανώς ανθέλληνες διατηταί, και απορούσε που χρειαζόταν να βάλει τόσα γκολ ο Γκάλης για να κερδίσουμε κάθε φορά. Αγαπημένος του κοινού ήταν φυσικά ο Γιαννάκης, ο οποίος γκρίνιαζε τόσο πολύ που οι Ισπανοί παίκτες ("καραγκιόζηδες" κατά τους Έλληνες αθλητικογράφους) του 21ου αιώνα παίρνουν Όσκαρ σοβαρότητας αν συγκριθούν μαζί του.\nΤο ΠΑΣΟΚ επενδύει πολιτικά στο όλο σκηνικό (σιγά μην έχανε ευκαιρία) και οι κερκίδες των επισήμων φιλοξενούν σύσσωμο το υπουργικό συμβούλιο, η Μελίνα δηλώνει ερωτευμένη με τον προπονητή Κώστα Πολίτη (ευτυχώς μετά τον τελικό για να μην τον αποσυντονίσει τον άνθρωπο), και οι κομμουνιστές της εποχής βιώνουν μια βίαιη εσωτερική σύγκρουση διχασμένοι ανάμεσα στην επιθυμία να κερδίσει το τρόπαιο η χώρα τους και στη διεθνιστική υποχρέωση να υποστηρίξουν τη Μητέρα (όχι των δράκων παρά) της Επανάστασης Σοβιετική Ένωση, σύγκρουση που στους περισσότερους -όπως στον πατέρα μου- κρατάει για περίπου 5 δευτερόλεπτα, μέχρι να νικήσει, φυσικά, η δεύτερη επιλογή. Μαρτσουλιόνις και Τσατσένκο και τα μυαλά στα κάγκελα και πάμε, λοιπόν.\nΦευ...Η ελληνική ομάδα είχε τον Γκάλη, 15.000 αλαλάζοντες -και άσχετους, το είπαμε, αναγνώστη- οπαδούς και σύμμαχο την αφόρητη ζέστη. Οι Σοβιετικοί μπορεί μεν να είχαν τα παραδοσιακά κομμουνιστικά στιβαρά μουστάκια αλλά εξαιτίας του Γκορμπατσόφ και της προδοτικής γκλασνοστ οι μισοί είχαν ΚΑΙ λασπωτήρες (ανεπίτρεπτη δυτικόφερτη μόδα κουρέματος), χάνοντας και στον τομέα της εμφάνισης συγκρινόμενοι με την αέρινη περμαναντ του μελλοντικού Δημάρχου Πειραιά.\nΠου πάτε έτσι ρε χίπηδες;; Θα πέσει το Τείχος σε κανά\nδυο χρόνια αν δεν προσέξετε λίγο την εμφάνισή σας\nΠέρα από την πλάκα, ο τελικός ήταν ένας συγκλονιστικός αγώνας, που κρίθηκε στην παράταση, με τον Γιαννάκη και τον Φασούλα να έχουν αποβληθεί με 5 φάουλ έκαστος, τον Μέμο Ιωάννου να παίζει μπανταρισμένος παντού σαν άλλος Μάμρα, τον Γκάλη να χορεύει ανάμεσα στους εκπροσώπους του σοσιαλισμού που γνωρίσαμε σαν άπιαστη τροτσιστική παραφυάδα και να σκοράρει 40 πόντους, και τον τίμιο και παίκτη του ΠΑΟ Λιβέρη Ανδρίτσο να ευστοχεί σε δύο βολές στο τέλος του κανονικού αγώνα και να στέλνει το παιχνίδι στην παράταση. Άντε, γιατί όλοι για τον Καμπούρη λέτε, που φύσαγε τα δάχτυλά του, σαν να ήθελε να ξεκολλήσει σακούλες στο σουπερμάρκετ. Βασικά τις έβαλε γιατί ο Γιαννάκης του είχε μόλις φωνάξει "Πήγαινε βάλτες ρε" και δεν αψηφούσες εύκολα το παιδί από τη Νίκαια εκείνη την εποχή, ακόμα κι αν η day job σου ήταν οικοδόμος (όπως ήταν του Καμπούρη).\nΑν βαριέσαι να το δεις όλο, (βέβηλε)\nαναγνώστη, πήγαινε κατευθείαν στο 2:55\nΚλείνοντας, να αποτίσω φόρο τιμής σε εκείνη την ομάδα η οποία με έστρεψε οριστικά στο μπάσκετ στην τρυφερή ηλικία των 8 ετών, με αποτέλεσμα μεγάλες διακρίσεις και δόξα στα επόμενα χρόνια - της ομάδας, όχι δικές μου. Εγώ απλά ψήλωσα παραπάνω από όσο θα ψήλωνα χωρίς να παίζω μπάσκετ και συμμετείχα σε δύο ιστορικούς σχολικούς αγώνες δημοτικών που έληξαν με σκορ 52-9 (δεν είναι τυπογραφικό, πενήντα δύο - εννιά) και 33-27 αντίστοιχα, έχοντας συνολική συγκομιδή 5 ριμπάουντ (ένα επιθετικό) και δύο πόντων. Αν θες να μάθεις αν κερδίσαμε ή αν χάσαμε, αναγνώστη, σου απαντώ ότι σημασία έχει η συμμετοχή (και ότι το δημοτικό μας είχε χαμηλές μπασκέτες και οι αγώνες έγιναν σε κλειστό γήπεδο με κανονικές). Ευχαριστώ.\nΑναρτήθηκε από ΣΠΟ ΡΟΣ στις Δευτέρα, Ιουνίου 15, 2015\nΕτικέτες γκρίνια, Ευρώ, Ευρωμπάσκετ, Θαντερκατς, καλοκαίρι, μπασκετ, τυρινίνη


Γιατί δεν πρέπει να δίνεις αποφάγια από το γιορτινό τραπέζι στο σκύλο σου\nΗ εξέλιξη μπορεί να είναι πολύ δυσάρεστη\nΟι γιορτές των Χριστουγέννων μπορεί να είναι μια περίοδος υπερβολικής απόλαυσης, αλλά δεν είναι μόνο οι άνθρωποι που μειώνουν πρόσληψη υγιεινής τροφής κατά τη διάρκεια αυτής της περιόδου αλλά και τα κατοικίδια. Νέα έρευνα διαπίστωσε ότι πολλοί ιδιοκτήτες δίνουν αποφάγια από το γιορτινό τραπέζι στον σκύλο τους με υψηλή περιεκτικότητα σε λίπος και αλάτι, τα οποία μπορεί να είναι επιβλαβή για την υγεία τους και σε ορισμένες περιπτώσεις ακόμη και θανατηφόρα.\nΜια έρευνα από την εταιρεία παραγωγής τροφών για σκύλους Acana διαπίστωσε ότι το ένα τρίτο των σκύλων κατοικίδιων στο Ηνωμένο Βασίλειο τρέφονται με εορταστικά αποφάγια, ενώ καθ’ όλη τη διάρκεια του έτους το 47% των ιδιοκτητών παραδέχονται ότι δίνουν στα κατοικίδιά τους υπολείμματα από φαγητά delivery.\nΑλλά οι ειδικοί προειδοποιούν ότι πολλά από αυτά τα γεύματα, ειδικά κατά την περίοδο των Χριστουγέννων και της Πρωτοχρονιάς, απέχουν πολύ από τα ποικίλα, πλούσια σε θρεπτικά συστατικά γεύματα που πρέπει να τρώνε τα κατοικίδια ζώα. Φαγητά όπως κρεατόπιτες, γέμιση γαλοπούλας και χριστουγεννιάτικα γλυκά μπορούν να κάνουν το κατοικίδιό σας σοβαρά άρρωστο, ή ακόμα χειρότερα μπορούν να αποδειχθούν θανατηφόρα.\nΕίναι επίσης σημαντικό να ζητάς ευγενικά από κάθε επισκέπτη, συμπεριλαμβανομένων των παιδιών, να αποφεύγουν να ταΐζουν τα κατοικίδια. Επιπλέον τροφή, όπως αποφάγια ή λιχουδιές, που προσφέρονται στο κατοικίδιο ζώο σου από οποιονδήποτε άλλο εκτός από εσένα, μπορεί να αυξήσει τις πιθανότητες για επώδυνη παγκρεατίτιδα, εμετό και διάρροια, ακόμη και για μια βόλτα στον κτηνίατρο, κάτι που μπορεί να καταστρέψει την γιορτινή σου διάθεση.\nOι επικίνδυνες χριστουγεννιάτικες τροφές για τον σκύλο σου\nΑφήνοντας πίσω μας το 2021 υπάρχουν μερικές στιγμές από τον χώρο του θεάματος που αξίζει να θυμόμαστε\nΠρωτοχρονιά με πολύ χορό και τραγούδι στο εκθαμβωτικό show του Dancing With The Stars!